CELEX: 62022TN0070
Language: el
Date: 2022-02-03 00:00:00
Title: Υπόθεση T-70/22: Προσφυγή της 3ης Φεβρουαρίου 2022 — Novasol κατά ECHA

28.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/29
            
         
      Προσφυγή της 3ης Φεβρουαρίου 2022 — Novasol κατά ECHA
      (Υπόθεση T-70/22)
      (2022/C 138/34)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Novasol (Kraainem, Βέλγιο) (εκπρόσωποι: C. Alter και G. Bouton, δικηγόροι)
      
         Καθού: Ευρωπαϊκός Οργανισμός Χημικών Προϊόντων (ECHA)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει, βάσει του άρθρου 263 της Συνθήκης για τη λειτουργία της Ευρωπαϊκής Ένωσης, την απόφαση SME D (2021)8531-DC του ECHA της 25ης Νοεμβρίου 2021, με την οποία ο ECHA εκτίμησε ότι η προσφεύγουσα δεν μπορεί να αναγνωριστεί ως ΜΜΕ και δεν είναι επιλέξιμη για τα μειωμένα τέλη που επιβάλλονται στις μεσαίες επιχειρήσεις, στα οποία ζήτησε να υπαχθεί κατά τη στιγμή της υποβολής των αιτήσεών της·
               
            
                  —
               
               
                  να καταδικάσει τον ECHA στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής η προσφεύγουσα προβάλλει τρεις λόγους.
      
                  1.
               
               
                  Με τον πρώτο λόγο προβάλλει πλάνη περί το δίκαιο στην οποία υπέπεσε ο ECHA με την προσβαλλόμενη απόφαση, καθόσον προέβη σε εσφαλμένη ερμηνεία των κανόνων δικαίου που διέπουν την εκτίμηση του μεγέθους των μικρών και των μεσαίων επιχειρήσεων (στο εξής: ΜΜΕ) στις οποίες αναφέρεται ο κανονισμός REACH (1), η σύσταση 2003/361 (2), καθώς και των κανόνων του κανονισμού 340/2008 (3).
               
            
                  2.
               
               
                  Με τον δεύτερο λόγο προβάλλει πρόδηλη πλάνη όσον αφορά την εκτίμηση των πραγματικών περιστατικών της υπό κρίση υποθέσεως, καθόσον η προσβαλλόμενη απόφαση στηρίζεται σε εσφαλμένη θεώρηση όσον αφορά το υποστατό των πραγματικών περιστατικών από τα οποία εξαρτάται ο χαρακτηρισμός ως ΜΜΕ, μολονότι ο ECHA διέθετε όλα τα αναγκαία στοιχεία για την εκτίμηση του μεγέθους της προσφεύγουσας.
               
            
                  3.
               
               
                  Με τον τρίτο λόγο προβάλλει παράβαση της υποχρεώσεως αιτιολογήσεως καθώς και παραβίαση της αρχής της χρηστής διοικήσεως, στο μέτρο που, παρά τις λεπτομερείς και τεκμηριωμένες παρατηρήσεις που διατύπωσε η προσφεύγουσα προς καθορισμό των διαστάσεων της επιχειρήσεως, ο ECHA ουδόλως έλαβε υπόψη τα προβληθέντα επιχειρήματα.
               
            
         (1)  Κανονισμός (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/EΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ 2006, L 396, σ. 1, διορθωτικό ΕΕ 2007, L 136, p. 3).
      
         (2)  Σύσταση της Επιτροπής, της 6ης Μαΐου 2003, σχετικά με τον ορισμό των πολύ μικρών, των μικρών και των μεσαίων επιχειρήσεων (ΕΕ 2003, L 124, σ. 36).
      
         (3)  Κανονισμός (ΕΚ) 340/2008 της Επιτροπής, της 16ης Απριλίου 2008, σχετικά με τα τέλη και τις επιβαρύνσεις που πρέπει να καταβάλλονται στον Ευρωπαϊκό Οργανισμό Χημικών Προϊόντων σύμφωνα με τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) (ΕΕ 2008, L 107, σ. 6).